**Gry Mølleskog** (født 1962) er en norsk næringslivsleder og tidligere hoffsjef ved Det kongelige hoff. Mølleskog er nå konsernsjef i det internasjonale live entertainment-selskapet All Things Live. Hun er også adm direktør for det norske datterselskapet All Things Live Norway.

Mølleskog var hoffsjef ved Det kongelige hoff i Oslo fra 2015 til 2022. Flere norske medier rapporterte at hun var den første kvinnen i verden som leder et kongelig hoff. Hun var tidligere sjef for det kongelige sekretariat ved Det kongelige hoff.

Mølleskog er utdannet som Master of Management fra Handelshøyskolen BI. Hun var i perioden 2006-2011 seniorpartner i selskapet Korn/Ferry International AS i Oslo. Hun var i 23 år ansatt i SAS og var bl.a. senior vice president og ledet avdelingen for de kabinansatte i flyselskapet. Fra 2004 til 2006 var hun stabssjef for kronprinsparets stab ved Det kongelige hoff. Mølleskog har også hatt en rekke styre- og styrelederverv, blant annet i Norsk Folkemuseum, Norwegian Property ASA, Quartz+Co, Posten Norge, SAS, Kronprinsparets humanitære fond og DnB NOR Finans. Hun har også vært styreleder i Oslo Sporvognsdrift/Oslotrikken og nestleder i styret til Hurtigruten Group. Mølleskog er styremedlem i Stiftelsen H.M. Dronning Sonjas kunstnerstipend, som deler ut Queen Sonja Print Award.

Utmerkelser
-----------

Gry Mølleskog ble 8. september 2022 tildelt Storkors av St. Olavs Orden for «fortjenstfullt virke i Kongefamiliens tjeneste». Hun ble utnevnt til kommandør med stjerne av St. Olavs Orden 20. desember 2021, Kongens Erindringsmedalje i 2018 og Kongens fortjenestmedalje i 2012 som leder for det kongelige sekretariat. I 2006 ble hun utnevnt til ridder av 1. klasse av St. Olavs Orden. Hun er også kommandør med stjerne av den danske Dannebrogordenen, har mottatt storkorset av Republikken Italias fortjenstorden og er storoffiser av den portugisiske Fortjenstordenen. I 2017 ble hun tildelt storkors av Den islandske falkeorden i forbindelse med statsbesøket til Islands president i Norge.

Referanser
----------

1. ↑   snl.no[Hentet fra Wikidata]
2. ↑   Det norske kongehuset, «Tildelinger av ordener og medaljer», besøkt 12. september 2022[Hentet fra Wikidata]
3. ↑  Hoffsjefen fratrer - Det kongelige hoff 8. april 2022
4. ↑  «New CEO appointed for All Things Live Group». *All Things Live* **(engelsk)**. Besøkt 3. november 2022.
5. ↑  «Hoffsjefen», Kongehuset, 11. august 2015. Lest 27. august 2015.
6. ↑  «Første kvinne som hoffsjef», *NRK*, 13. mars 2015. Lest 5. september 2015.
7. ↑  «Bodøkvinne blir verdens første kvinnelige hoffsjef», *Fremover*, 13. mars 2015. Lest 5. september 2015.
8. ↑  «Gry Mølleskog blir ny hoffsjef», Kongehuset, 13. mars 2015. Lest 13. mars 2015.
9. ↑  «Mette-Marits venninne blir sjef for ny hoffstab», *NRK*, 31. august 2012.
10. ↑  «Gry Mølleskog» Arkivert 21. november 2008 hos Wayback Machine. Korn/Ferry International.
11. ↑  Stig Tore Laugen: «Bryter med kronprinsparet», *VG*, 21. oktober 2006.
12. ↑  Stig Tore Laugen: «Håndplukker ny stabssjef», *VG*, 7. desember 2006.
13. ↑  Svein Snefjellå: «Gry skal jakte hoder», *Avisa Nordland*, 19. desember 2006.
14. ↑  «Dronningens kunstnerstipend», Kongehuset, 23. mai 2014.
15. ↑  Tildelinger - Gry Mølleskog - kongehuset.no
16. ↑  Dettaglio decorato Arkivert 19. desember 2013 hos Wayback Machine. Presidente della Repubblica.
17. ↑  CIDADÃOS ESTRANGEIROS AGRACIADOS COM ORDENS PORTUGUESAS, database over ordenstildelinger, Portugals presidentembete.
18. ↑  Orðuhafaskrá Arkivert 16. april 2017 hos Wayback Machine. oversikt over tildelinger fra Islands president. Lest 15. april 2017.

Eksterne lenker
---------------

* (en) Gry Mølleskog på Internet Movie Database Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** BIBSYS **·** VIAF **·** ISNI
 |


*